གསུང་བཤད་ལས་རིམ་གཉིས་པར་སྔ་འགྱུར་རྙིང་མའི་མཁན་པོ་འགྱུར་མེད་རྡོ་རྗེ་མཆོག་ནས་ཆོས་བརྒྱུད་རིས་མེད་ཞེས་པ་ནི་ཆོས་ལུགས་ཐམས་ཅད་གཅིག་ལ་བསྒྱུར་བ་ལ་མི་འདོད་ལ།ཆོས་ལུགས་ཕན་ཚུན་ལ་གུས་བཀུར་དང་།གུ་ཡངས་ཀྱི་བསམ་བློ།ཆོས་སྐད་བཤད་ན་དག་སྣང་ཡོད་པ་ཞིག་ལ་རིས་མེད་ཞེས་ངོས་འཛིན་ཞུ་བ་ཡིན་ཞེས་རིས་མེད་ཀྱི་འགྲེལ་བརྗོད་སྔོན་དུ་གསུང་ནས་༼ཆོས་བརྒྱུད་རིས་མེད་ངོས་འཛིན་སྟངས་དང་ལྟ་བའི་རྣམ་གཞག་རིག་འཛིན་བླ་མའི་ཞལ་ལུང་།༽ཞེས་པའི་བརྗོད་གཞི་ཐོག་ནས་སྔ་འགྱུར་རྙིང་མའི་ཐེག་པ་རིམ་པ་དགུའི་སྐོར།གསར་རྙིང་གི་དབྱེ་བ་འབྱེད་སྟངས།སེམས་ཀློང་མན་ངག་གི་སྡེ་འཇོག་ཚུལ།རྫོགས་ཆེན་གྱི་བརྒྱུད་རིམ།མདོ་སྔགས་ཀྱི་ལྟ་གྲུབ་སྐོར།བཀའ་ཐོག་མཐའ་བར་གསུམ་གྱི་དབང་དུ་བྱས་པའི་རིགས་འཇོག་ཚུལ།གསུང་ནས་ཆུ་ཚོད་གཅིག་རིང་གི་གསུང་བཤད་མཇུག་གྲུབ་རྗེས་དྲི་བ་དྲིས་ལན་གྱི་མཛད་རིམ་བསྐྱང་ནས་གསུང་བཤད་གནང་མཁན་གཉིས་པའི་གོ་རིམ་མཇུག་གྲུབ་པར་བྱས་ཡོད་པ་རེད།